Ehdotus neuvoston asetus oliiviöljyalan erityistoimenpiteistä annetun asetuksen (ETY) N:o 2262/84 muuttamisesta /* KOM/2001/0455 lopull. - CNS 2001/0181 */



Virallinen lehti nro 304 E , 30/10/2001 s. 0272 - 0272



Ehdotus NEUVOSTON ASETUS oliiviöljyalan erityistoimenpiteistä annetun asetuksen (ETY) N:o 2262/84 muuttamisesta (komission esittämä) PERUSTELUT Oliiviöljyä koskevan yhteisön lainsäädännön soveltaminen edellytti tarkastustoimielinten perustamista valvomaan, että oliiviöljyä tuottavissa jäsenvaltioissa noudatetaan lainsäädännön mukaisia velvollisuuksia. Neuvoston asetuksessa (ETY) N:o 2262/84, sellaisena kuin se on viimeksi muutettuna asetuksella (EY) N:o 150/1999, säädetään, että 50 prosenttia tarkastustoimielinten tosiasiallisista menoista rahoitetaan yhteisöjen yleistalousarviosta markkinointivuoden 2001/02 loppuun, että komissio harkitsee ennen 1. lokakuuta 2001, onko tarvetta jatkaa yhteisön osarahoitusta tarkastustoimielinten menojen kattamiseksi ja että neuvosto päättää perustamissopimuksen 37 artiklan mukaisesti ennen 1. tammikuuta 2002 kyseisten menojen rahoituksesta markkinointivuoden 2001/02 jälkeen. Asetusten N:o 136/66/ETY ja (EY) N:o 1638/98 muuttamisesta oliiviöljyn tukijärjestelmän voimassaoloajan pidentämisen ja laatustrategian osalta ... päivänä ....kuuta 2001 annetun asetuksen (EY) N:o .../2001 mukaisesti neuvosto on päättänyt, että uusi tukijärjestelmä otetaan käyttöön 1 päivänä marraskuuta 2004. Nykyinen tukijärjestelmä on sen vuoksi voimassa markkinointivuoden 2003/04 loppuun. Näin ollen olisi säädettävä, että oliiviöljyn tuotantotukijärjestelmään liittyviä tiettyjä tarkastuksia tekevien toimielinten menojen osarahoitusta yhteisöltä jatketaan markkinointivuoden 2003/04 loppuun. Olisi myös säädettävä, että tarkastustoimielinten menojen osarahoitusta jatketaan markkinointivuonna 2004/05, jotta ne voivat tehdä edelliseen markkinointivuoteen liittyvät tarpeelliset lisätarkastukset ja jotta varmistetaan asetuksen (ETY) N:o 2262/84 1 artiklan 2 kohdassa säädetyn tarkastusjärjestelmän jatkuvuus. Yhteisön talousarvioon kohdistuvat rahoitusvaikutukset arvioidaan yhteensä 43,5 miljoonaksi euroksi varainhoitovuosina 2002, 2003, 2004 ja 2005. Komissio harkitsee ennen 1. lokakuuta 2004, onko tarvetta jatkaa yhteisön osarahoitusta tarkastustoimielinten menojen kattamiseksi markkinointivuoden 2004/05 jälkeen. 2001/0181 (CNS) Ehdotus NEUVOSTON ASETUS oliiviöljyalan erityistoimenpiteistä annetun asetuksen (ETY) N:o 2262/84 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ..., ..., s. ottaa huomioon Euroopan parlamentin lausunnon [2], [2] EYVL C ..., ..., s. sekä katsoo seuraavaa: (1) Neuvoston asetuksen (ETY) N:o 2262/84 [3] 1 artiklan 5 kohdan viimeisen alakohdan mukaisesti neuvosto päättää komission ehdotuksesta ennen 1 päivää tammikuuta 2002 tarkastustoimielinten menojen rahoituksesta markkinointivuoden 2001/02 jälkeen. [3] EYVL L 208, 3.8.1984, s. 12. Asetus sellaisena kuin se on viimeksi muutettuna asetuksella (EY) N:o 150/1999 (EYVL L 18, 23.10.1999, s. 7). (2) Asetusten N:o 136/66/ETY ja (EY) N:o 1638/98 muuttamisesta oliiviöljyn tukijärjestelmän voimassaoloajan pidentämisen ja laatustrategian osalta ... päivänä ....kuuta 2001 annetun neuvoston asetuksen (EY) N:o .../2001 [4] mukaisesti neuvosto on päättänyt, että uusi tukijärjestelmä otetaan käyttöön 1 päivänä marraskuuta 2004. Nykyinen tukijärjestelmä on voimassa markkinointivuoden 2003/04 loppuun. Näin ollen olisi säädettävä, että oliiviöljyn tuotantotukijärjestelmään liittyviä tiettyjä tarkastuksia tekevien toimielinten menojen osarahoitusta yhteisöltä jatketaan markkinointivuoden 2003/04 loppuun. Olisi myös säädettävä, että tarkastustoimielinten menojen osarahoitusta jatketaan markkinointivuonna 2004/05, jotta ne voivat tehdä edelliseen markkinointivuoteen liittyvät tarpeelliset lisätarkastukset ja jotta varmistetaan asetuksen (ETY) N:o 2262/84 1 artiklan 2 kohdassa säädetyn tarkastusjärjestelmän jatkuvuus. Komissio harkitsee ennen 1 päivää lokakuuta 2004, onko tarvetta jatkaa yhteisön osarahoitusta tarkastustoimielinten menojen kattamiseksi markkinointivuoden 2004/05 jälkeen. [4] EYVL L (3) Euroopan yhteisön perustamissopimuksen muutosten vuoksi on tarpeen korvata viittaus perustamissopimuksen 43 artiklan 2 kohtaan, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2262/84 seuraavasti: 1. Korvataan 1 artiklan 5 kohdan toiseksi viimeisessä alakohdassa ilmaisu "kolmen vuoden" ilmaisulla "kuuden vuoden". 2. Korvataan 1 artiklan 5 kohdan viimeisessä alakohdassa: a) ilmaisu "2001" ilmaisulla "2004" ja ilmaisu "2002" ilmaisulla "2005", b) ilmaisu "43 artiklan 2 kohdassa" ilmaisulla "37 artiklan 2 kohdassa". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Politiikan alat: Maatalous ja maaseudun kehittäminen Toiminnan alat: Liitännäismenot Toimenpiteen nimi: oliiviöljyalan erityistoimenpiteistä annetun asetuksen (ETY) N:o 2262/84 muuttamisesta annettu neuvoston asetus 1. Budjettikohta/-kohdat: B2-511 2. Numerotiedot 2.1. Toimenpiteen kokonaismäärärahat (B osa): milj. euroa maksusitoumusmäärärahoina: 43,5 milj. 2.2. Toimenpiteen soveltamisaika Kestoaika: Markkinointivuodet 2002/03, 2003/04 ja 2004/05 1 päivästä marraskuuta 2002 31 päivään lokakuuta 2005. 2.3. Monivuotinen kokonaismenoarvio a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) milj. euroa (kolmen desimaalin tarkkuudella) >TAULUKON PAIKKA> 2.4. Yhteensopivuus ohjelmasuunnitelman ja rahoitusnäkymien kanssa [X] Ehdotus on tehdyn ohjelmasuunnitelman mukainen. 2.5. Vaikutukset tuloihin [X] Ehdotus ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). 3. BUDJETTITIEDOT >TAULUKON PAIKKA> 4. OIKEUSPERUSTA Perustamissopimuksen 37 artikla. Neuvoston asetuksen (ETY) N:o 2262/84 1 artiklan 5 kohta. 5. KUVAUS JA PERUSTELUT 5.1. Yhteisön toiminnan tarve 5.1.1. Toiminnan tavoitteet Toimenpiteen yleistavoite Toimenpiteellä jatketaan neljän tarkastustoimielimen tosiasiallisten menojen osarahoitusta Euroopan unionin yleistalousarviosta kolmella vuodella. Toimenpiteiden perustelut Tarkastustoimielinten rahoitusta voidaan perustella yhteisön taloudellisten etujen suojelemisen sekä myös kyseisten jäsenvaltioiden vaatimusten huomioon ottamisen tarpeella, koska erityinen valvontajärjestelmä aiheuttaa huomattavan lisärasitteen näiden valtioiden talousarvioon. Toimenpiteen toteuttamisessa käytettävien menettelytapojen valinta: - Edut verrattuna vaihtoehtoisiin toimenpiteisiin (suhteelliset edut). - Yhteisön rahoitustuki on tarkastustoimielimille myönnetty avustus ja lisäksi se antaa niille tietynlaisen itsenäisyyden verrattuna kansallisiin tarkastusyksiköihin. - Muiden vastaavanlaisten yhteisön tasolla tai kansallisella tasolla mahdollisesti suoritettavien toimien erittely. Osittain yhteisön ja osittain jäsenvaltion rahoittama tarkastustoimielinjärjestelmä on nimenomaan oliiviöljyalalle ominainen; toimi koskee uudenlaisen valvontajärjestelmän soveltamista eikä sitä voida verrata muihin kansallisiin toimiin. - Odotetut liitännäis- ja kerrannaisvaikutukset. Yhteisön rahoitusosuus on selvästi alle 1 prosenttia oliiviöljyalalle myönnetyistä tuista, mutta se mahdollistaa silti valvontajärjestelmän tehokkaan toiminnan, jossa yhdistyy lisäksi sen kiistämätön ehkäisevä vaikutus. Tarkastustoimielimille myönnetty osarahoitus vaikuttaa siis täysin kannattavalta, kun otetaan erityisesti huomioon se, että tuottajajäsenvaltioiden hallinnolliset rakenteet eivät pysty tekemään yhteisön lainsäädännössä säädettyjä tarkastuksia. Lisäksi tarkastustoimielinten toteuttamat valvontatoimet ovat paljastaneet useita väärinkäytöksiä ja joskus jopa petoksia. - Tärkeimmät epävarmuutta aiheuttavat tekijät, jotka voivat vaikuttaa toimenpiteiden erityistuloksiin. Tärkeimmät epävarmuutta aiheuttavat tekijät liittyvät teknisiin vaikeuksiin, joita jäsenvaltioilla saattaa olla säännösten noudattamisessa. 5.1.2. Ennakkoarviointiin liittyvät toimenpiteet a) Tilanne ennen tarkastustoimielinten perustamista: Parlamentti ja tilintarkastustuomioistuin ovat arvostelleet ankarasti oliiviöljyalan asetusten puutteita erityisesti oliiviöljyn tuotantotuen tarkastusten osalta Italiassa. b) Ennakkoarvioinnin mukaan oliiviöljyalan tarkastustoimielinten perustaminen on aiheellista seuraavista syistä: i) tuottajajäsenvaltioiden hallinnollinen rakenne ei ole riittävä yhteisön lainsäädännön mukaisten tarkastusten tekemiseen, ja sen vuoksi kyseisille jäsenvaltioille oli elintärkeää saada hallinnollisesti itsenäiset elimet tekemään tarkastukset; ii) tarkastusten on koskettava monia osapuolia; iii) tuensaajat kuuluvat kahteen eri ryhmään (isot ja pienet tuottajat); iv) tarkastukseen tarvittavia apuvälineitä ei ollut riittävästi (oliivirekisteri, atk-tiedostot jne.) 5.1.3. Jälkiarvioinnin perusteella toteutetut toimenpiteet Tarkastustoimielimet perustettiin neuvoston asetuksen (ETY) N:o 2262/84 mukaisesti, ja ensimmäisinä vuosina yhteisö rahoitti niiden toiminnan 100-prosenttisesti. Säädösten kehittyessä ajan mittaan komissio alkoi keskittää tarkastustoimielinten tekemät tarkastukset tietyille aloille (oliiviöljyn kulutustuki, hankinnat, varastointi ja myynti interventioelinten toimesta, oliiviöljyn ja uutetun oliiviöljyn käyttötutkimukset, alueelliset tuotokset, puristamoilla tehtävien tarkastusten tehostaminen jne.) sen varmistamiseksi, että yhteisön tuet olivat perusteltuja. Tätä varten yhteisö rahoittaa edelleen 50 prosenttia tarkastustoimielinten menoista markkinointivuoteen 2001/02 asti. Asetuksen (EY) N:o 2366/98, sellaisena kuin se on viimeksi muutettuna asetuksella (EY) N:o 647/2001, hyväksymisen seurauksena puristamoiden pakollisia tarkastuksia lisättiin, ja tarkastustoimielimet tarkastavat joka markkinointivuonna noin 5 500 puristamoa noin 11 500:sta tuottajajäsenvaltioissa toimivista puristamoista. Asetuksessa (EY) N:o 1273/1999 säädetään muun muassa velvollisuudesta määrittää alueelliset tuotokset. Nämä kaksi kohtaa ovat korvanneet enemmän kuin riittävästi kulutustuen poistamisen. Edellä mainituissa asetuksissa otetaan lisäksi käyttöön tarkastuksia, jotka koskevat mm. uusia istutuksia, tuotetun öljyn laatua, yksityisissä varastoissa olevaa öljyä ja syötäväksi tarkoitettuja oliiveja. 5.2. Suunnitellut toimet ja yhteisön rahoitustukea koskevat yksityiskohtaiset säännöt - Tarkastusten on tarkoitus koskea yhteensä noin 11 500:aa puristamoa, 370:tä tuottajaorganisaatiota ja 2 300 000:aa tuottajaa. - Kunakin markkinointivuonna tehtävissä tarkastuksissa pyritään tarkastamaan vähintään 30 prosenttia puristamoista ja ristiintarkastamaan mahdollisimman suuri määrä puristamoiden ilmoituksia ja tuottajien viljelyilmoituksia sekä oliiviöljyn ja uutetun oliiviöljyn käyttö. Alueellisten tuotosten määrittäminen vie yli 20 prosenttia tarkastustoimielinten varoista. - Työohjelman mukaisesti komissio mukauttaa tarkastusten painotuksia asetusten kehittyessä. - Tarkastustoimielimet ilmoittavat havaituista väärinkäytöksistä jäsenvaltiolle, jonka on sovellettava säädettyjä seuraamuksia. Komissio voi ilmoitusten perusteella valvoa tilannetta jonkin verran ja tehdä rahoitusoikaisuja tilien tarkastamisen ja hyväksymisen yhteydessä, jos jäsenvaltiot laiminlyövät toimenpiteiden toteuttamisen. Talousarvio kattaa 50 prosenttia tarkastustoimielinten tosiasiallisista menoista. Yhteisön rahoitusosuus maksetaan tarkastustoimielinten komissiolle vuosittain esittämien työohjelmien ja alustavan talousarvion perusteella. 5.3. Toteutusta koskevat yksityiskohtaiset säännöt Komissio ja jäsenvaltioiden maa- ja metsätalousministeriöt valvovat tarkastustoimielinten toimintaa paikalla tehtävin tarkastuksin, neljännesvuosittain pidettävissä kokouksissa, kirjeenvaihdon avulla ja ilmoitettujen menojen vuosittaisella hyväksymismenettelyllä. 6. Rahoitusvaikutukset 6.1. Kokonaisrahoitusvaikutus, B osa (koko ohjelmakaudeksi) Toimenpiteen kokonaiskustannusten laskentatapa (miljoonina euroina): laadittu aiemmin kulutettujen määrien perusteella: Italia 21,8, Espanja 9,3, Kreikka 8,0, Portugali 4,4. 6.1.1. Rahoitustuki Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> 6.1.2. Tekninen ja hallinnollinen apu, tukimenot ja tietotekniikkakustannukset (maksusitoumusmäärärahat )- EI 6.2. Toimenpidekohtainen kustannuslaskelma, B osa (koko ohjelmakaudeksi) - EI 7. VAIKUTUKSET HENKILÖSTÖÖN JA HALLINTOMENOIHIN 8. SEURANTA JA ARVIOINTI 8.1. Seurantajärjestelmä Valitut tulosmittarit Jotta voitaisiin varmistaa erityisesti yhteisön tukien moitteeton soveltaminen oliiviöljyalalla, tarkastustoimielimet tekevät tarkastuksia, jotka on yhteisön lainsäädännön mukaan annettu niiden tehtäväksi, kirjaavat tarkastusten yhteydessä havaitut väärinkäytökset ja tiedottavat niistä komissiolle ja kyseisen jäsenvaltion toimivaltaisille viranomaisille. Ei voida kiistää, etteivätkö tarkastustoimielimet olisi kohdanneet monenlaisia vaikeuksia ensimmäisten vuosien aikana, mutta siitä huolimatta niiden työ on vähitellen vaikuttanut huomattavasti jäsenvaltioiden valvontajärjestelmiin. Tällä hetkellä voidaan todeta, että neljässä tarkastustoimielimessä työskentelee pätevä henkilökunta, joka on hankkinut kokemusta oliiviöljyalaan liittyvien eri toimenpiteiden valvonnasta. Lisäksi on todettava, että tarkastustoimielinten toiminnan tuloksia ei kuitenkaan voida arvioida ainoastaan numerotietojen avulla (suoritetut tarkastukset, seuraamuksia koskevat ehdotukset, takaisin perityt tuen määrät, sakkotulot jne.). On kohtuullista olettaa myös, että jo pelkkä tarkastustoimielinten olemassaolo vähentää tuensaajien kiusausta tai mahdollisuutta ryhtyä vilpillisiin toimiin, vaikka tätä ehkäisevää vaikutusta onkin hyvin vaikea mitata. 8.2. Arvioinnin yksityiskohtaiset säännöt ja arviointijaksot Suunniteltua arviointia koskevat yksityiskohtaiset säännöt ja toteuttamisaikataulu Komissio seuraa tiiviisti tarkastustoimielinten toimia ja arvioi säännöllisesti niiden suoritukset sekä esittää toiminnan tulokset vuosittain EMOTR:n kertomuksessa. Tällä toimenpiteellä jatketaan tarkastustoimielinten osarahoitusta kolmella vuodella markkinointivuodesta 2002/03 alkaen. Tilanne arvioidaan vuonna 2004. Saavutettujen tulosten arviointi Alalle ominaiset vaikeudet huomioon ottaen tarkastustoimielimillä on ilmeisesti keskeinen asema tarkastuksissa. Sekä komissio että kansalliset hallintoyksiköt hyödyntävät tehtyjä tarkastuksia. Tämän vuoksi tarkastustoimielinten rahoitusmenetelmää olisi jatkettava markkinointivuosiksi 2002/03, 2003/04 ja 2004/05. 9. PETOSTEN TORJUNTATOIMET Tarkastustoimielimet esittävät säännöllisesti työohjelmansa. Lisäksi komissio seuraa säännöllisesti rahoitusta koskevia yhteenvetoja. Komissio tutkii markkinointivuoden lopussa vallitsevan rahoitustilanteen ja tekee päätöksen määrästä, joka edustaa kyseisille jäsenvaltioille myönnettäviä tarkastustoimielinten tosiasiallisia menoja.